laion/Wikipedia-Exotic huggingface dataset:
გიორგი გავაშელი

გიორგი 'გოჩა' გავაშელი (დ. 18 თებერვალი, 1947, გაგრა, საქართველოს სსრ — გ. 25 დეკემბერი, 1997, ურენგოი, რუსეთი) — ქართველი და საბჭოთა ფეხბურთელი, თამაშობდა ნახევარმცველისა და თავდამსხმელის პოზიციაზე. იყო თბილისის „ლოკომოტივისა“ და „დინამოს“ წევრი. საბჭოთა კავშირის სპორტის ოსტატი (1968). პროფესიონალური კარიერა დაიწყო 1966 წელს თბილისის „ლოკომოტივში“, სადაც არც ერთი მატჩი არ ჩაუტარებია. 1967 წელს გადავიდა თბილისის „დინამოში“, ჩაატარა 183 მატჩი და მოწინააღმდეგის კარი 48-ჯერ აიღო. 1968 წლის საკავშირო პირველობაზე გატანილი 22 გოლით საბჭოთა კავშირის ჩემპიონატის ერთ-ერთი ყველაზე ახალგაზრდა ბომბარდირის სახელი დაიმკვიდრა საბჭოთა ფეხბურთის ისტორიაში. 1976 წელს გახდა საბჭოთა კავშირის თასის მფლობელი, გარდა ამისა მან ჩაატარა 4 მატჩი და 1 გოლი გაიტანა უეფა-ს თასის 1973–74 წლების გათამაშების პირველი წრის (1/32 ფინალი) მატჩში სოფიის „სლავიის“ წინააღმდეგ. 1968 წელს მიენიჭა საბჭოთა კავშირის სპორტის ოსტატის წოდება. დინამო თბილისი საბჭოთა კავშირის ჩემპიონატი ბრინჯაოს პრიზიორი (4): 1967, 1969, 1971, 1972 საბჭოთა კავშირის თასი ფინალისტი: 1970 საბჭოთა კავშირის ჩემპიონატის საუკეთესო ბომბარდირი: 1968 (22 გოლი) თედორაძე, ზურაბ (2002). თბილისის „დინამო“ : ციფრები, ფაქტები, კომენტარები, 1936–1989. თბ..  თედორაძე, ზურაბ (1999). თბილისის „დინამო“ ციფრებში, 1936–1989. თბ.: სტამბა–96.  უნივერსალური ენციკლოპედიური ლექსიკონი ციფრული ფოტომატიანე „ივერიელი“ თბილისის „დინამოს“ ოფიციალური საიტი ქართველი სპორტსმენები: ბიოგრაფიული ლექსიკონი dinamo-tbilisi.ru · FootballFacts.ru · КЛИСФ ↑ Валовые показатели участников международных матчей ↑ Гладкий наследник Блохина? ↑ «Динамо» Тбилиси 4–1 «Славия» София (Болгария). ↑ Dinamo Moskva 2–1 Dinamo Tbilisi / Soviet Union Cup 1970 ↑ „დინამო“ მოსკოვი 2–1 „დინამო“ თბილისი
ერნა სულბერგი

ერნა სულბერგი (ნორვ. Erna Solberg, დ. 24 თებერვალი 1961, ბერგენი) — ნორვეგიელი პოლიტიკოსი და საზოგადო მოღვაწე, კონსერვატიული პარტიის ლიდერი 2004 წლიდან. ნორვეგიის 28-ე პრემიერ-მინისტრი. დაიბადა ბერგენში 1961 წელს. სკოლის დამთავრების შემდეგ სწავლა განაგრძო ბერგენის უნივერსიტეტში, რომელიც 1986 წელს სოციოლოგიისა და პოლიტოლოგიის სპეციალობით დაამთავრა. 1989 წლიდან ნორვეგიის პარლამენტის სტორტინგის წევრია. 2001 წელს შევიდა ხიელ მაგნე ბუნევიკის მთავრობაში და დაიკავა კომუნალური მეურნეობის მინისტრის თანამდებობა. 2013 წლის საპარლამენტო არჩევნებში ოთხ პარტიასთან ალიანსში მიიღო ხმების უმრავლესობა და 16 ოქტომბერს დაიკავა პრემიერ-მინისტრის თანამდებობა. "Erna Solber prevented Vanunu's asylum" "Vanunu - Hope that Norway will give me asylum" "Vanunu's friends furious - politicians mute"
ტრიქომონასი

ტრიქომონასი (ლათ. Trichomonas) — უმარტივესთა გვარი შოლტოსანთა კლასისა, მათი მსხლისებრი სხეული სიგრძე აღწევს 15—20 მკმ. წინა ნაწილში აქვს ციტოსტომი, ოვალური ბირთვი და 4 შოლტი. მე-5 შოლტი მიმართულია უკან და პელიკულის გამონაზარდთან ქმნის ტალღისებურ აპკს; მთელ სხეულს სიგრძეზე მიყვება აქსოსტილი. ტრიქომონასი იკვებებიან ბაქტერიებით, მრავლდებიან გასწვრივი გაყოფით. ადამიანში პარაზიტობს ლათ. Trichomonas vaginalis, რომელიც იწვევს ტრიქომონოზს. ლათ. Trichomonas tenax-ისა (გვხვდება პირის ღრუში) და ლათ. Trichomonas hominis-ის (პარაზიტობს წვრილი ნაწლავის სანათურში) პათოგენურობა სადავოა. Trichomonas foetus პარაზიტობს მსხვილ რქოსან საქონლის სასქესო ორგანოებში, იწვევს აბორტს და ნაადრევ მშობიარობას. ქართული საბჭოთა ენციკლოპედია, ტ. 10, თბ., 1986. — გვ. 55.
ჯეი ოლკატ სენდერსი

ჯეი ოლკატ სენდერსი (ინგლ. Jay Olcutt Sanders; დ. 16 აპრილი, 1953) — ამერიკელი კინოს, თეატრისა და ტელევიზიის მსახიობი. მოღვაწეობს ნიუ-იორკის საჯარო თეატრში. შეგიძლიათ იხილოთ მედიაფაილები თემაზე „ჯეი ოლკატ სენდერსი“ ვიკისაწყობში. ჯეი ოლკატ სენდერსი კინოფილმების ინტერნეტ-მონაცემთა ბაზაში Jay O. Sanders Audiography eBooks and/or Audio Books by Jay O. Sanders დაარქივებული 2012-03-04 საიტზე Wayback Machine.
ნილტონ სანტოსი

ნილტონ დოს სანტოსი (პორტ. Nílton dos Santos; დ. 16 მაისი, 1925, რიო-დე-ჟანეირო — გ. 27 ნოემბერი, 2013, იქვე) — ბრაზილიელი ფეხბურთელი, მარცხენა მცველი. თამაშობდა „ბოტაფოგოში“. ბრაზილიის ეროვნულ ნაკრებში ითამაშა 75-ჯერ და 3 გოლი გაიტანა. ნილტონ სანტოსი მსოფლიოს 2-გზის ჩემპიონი (1958, 1962) და ვერცხლის პრიზიორია (1950). ასევე არის სამხრეთ ამერიკის ჩემპიონი და 3-გზის ვერცხლის პრიზიორი. „ბოტაფოგოსთან“ ერთად არის რიო-დე-ჟანეიროს 4-გზის ჩემპიონი, რიო-სან-პაულოს ტურნირის 2-გზის გამარჯვებული; მოგებული აქვს სხვა ტიტულებიც. „ბოტაფოგოს“ რეკორდსმენი ჩატარებული თამაშების რაოდენობის მიხედვით. პირველი ფეხბურთელი, რომელმაც მსოფლიო ჩემპიონატის ოთხ გათამაშებაში მიიღო მონაწილეობა. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 22-ე ადგილზე დასახელდა. ბრაზილიური ფეხბურთის მუზეუმის დიდების დარბაზის წევრი. შეგიძლიათ იხილოთ მედიაფაილები თემაზე „ნილტონ სანტოსი“ ვიკისაწყობში. ოფიციალური საიტი (პორტუგალიური). ნილტონ სანტოსი, ფიფა დაარქივებული 2009-02-15 საიტზე Wayback Machine. . ↑ Wall of Fame: Nilton Santos. Infostrada Sports. დაარქივებულია ორიგინალიდან — 2012-01-29. ↑ Domingo, Botafogo chegará ao jogo 5 mil da sua história. globo.com. დაარქივებულია ორიგინალიდან — 2012-01-29. ↑ Рекорды и достижения 1-го тура. „სოვეცკი სპორტ“ (15 ივნისი, 2006). დაარქივებულია ორიგინალიდან — 2012-01-29. ციტირების თარიღი: 2011-01-30. ↑ Placar's 100 Craques do Século · In November 1999, Placar (Brazil) published a list of the best 100 players of all time, ranked from 1 to 100 · 23 დეკემბერი, 2015. Karel Stokkermans for the Rec.Sport.Soccer Statistics Foundation. წაკითხვის თარიღი: 1 სექტემბერი, 2019. ↑ Museu do Futebol II. Anjos barrocos. Portuguese. Fut Pop Clube (17 მაისი, 2009). ციტირების თარიღი: 15 იანვარი, 2020.
ტრიცერატოფსი

ტრიცერატოფსი (ლათ. Triceratops; ბერძნ. tri-, რთულ სიტყვებში — სამი, keras — რქა, ops — სახე) — ნამარხი ქვეწარმავლების გვარი რქიანი დინოზავრების ქვერიგისა. ცხოვრობდნენ გვიანდელ ცარცულ პერიოდში. მათი სხეული სიგრძე 6 მ აღწევდა. თავზე ჰქონდათ 3 რქა: ერთი მოკლე — ცხვირისა და ორი გრძელი — შუბლისა. ჰქონდათ 4 მასიური კიდური. გარეგნულად მარტორქას წააგავდნენ. იკვებებოდნენ მცენარეული საკვებით. ტრიცერატოფსის ნაშთები ნაპოვნია ჩრდილოეთ ამერიკის ცარცულ ნალექებში. ქართული საბჭოთა ენციკლოპედია, ტ. 10, თბ., 1986. — გვ. 56.
ტროგონისნაირნი

ტროგონისნაირნი (ლათ. Trogoniformes) — ფრინველთა რიგი. მოიცავს 1 ოჯახის (ტროგონისებრნი) 8 გვარში გაეთიანებულ 40-მდე სახეობას. მათი სხეულის სიგრძე 23—34 სმ, მასა 60—200 გ აღწევს. აქვთ გრძელი კუდი, მოკლე სუსტი ფეხები; I და II თითები მიმართულია უკან, III და IV — წინ. გავრცელებულია სამხრეთ-აღმოსავლეთ აზიის, ცენტრალურ და სამხრეთ ამერიკის ტროპიკულ ტყეებში, ანთროპოგენურ ლანდშაფტში. ბუდობენ ტერმიტების მიტოვებულ ბუდეებსა და ფუღუროებში. მონოგამებია. დებენ 2—3 (იშვიათად 4) კვერცხს. ინკუბაცია გრძელდება 17—20 დღე-ღამე. კრუხობს ორივე მშობელი. იკვებებიან მწერებით; წვრილი უხერხემლოებით, ქვეწარმავლებით. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 56. ↑ ტროგონისნაირნი (TSN 178093). ინტეგრაციული ტაქსონომიის საინფორმაციო სისტემა.
სერჟ თანქიანი

სერჟ თანქიანი (სომხ. Սերժ Թանգեան [ˈsɛɾʒ tʰɑnˈkjɑn]; დ. 21 აგვისტო, 1967) — სომეხი-ამერიკელი მომღერალი და კომპოზიტორი, მულტიინსტრუმენტალისტი, პროდიუსერი, პოეტი და პოლიტიკური აქტივისტი. ცნობილია როგორც ალტერნატიური-მეტალ ჯგუფის System of a Down სოლისტი. მისი მუსიკალური კარიერის დროს მან გამოუშვა ხუთი ალბომი „System of a Down“-ის ჩათვლით, ერთი Arto Tunçboyacıyan-სთან ერთად და ასევე სამი სოლო ალბომი „Elect the Dead“, „Imperfect Harmonies“ და „Harakiri“. მის მუსიკას ძირითადად პოლიტიკური დატვირთვა აქვს. თანქიანი დაიბადა ბეირუთში, ლიბანში. ხუთი წლის ასაკში სერჟ თანქიანი გადავიდა თავის მშობლებთან ლოს-ანჯელესში, კალიფორნია. ის დადიოდა Alex Pilibos-ის სომხურ ორენოვან სკოლაში, სადაც ასევე სწავლობდნენ მისი მომავალი ბენდის System of a down წევრები დარონ მალაქიანი და შავო ოდაჯიანი. თანქიანი მიიღეს კალიფორნიის სახელმწიფო უნივერსიტეტში Northridge-ში. ეს ეს იყო ადგილი, სადაც მან ისწავლა ინსტრუმენტებზე დაკვრა და დაწერა პირველი სიმღერები. Serj Tankian's official website Serjical Strike official website Brazilian Fan Site დაარქივებული 2012-08-24 საიტზე Wayback Machine. System of a Down's official website სერჟ თანქიანი კინოფილმების ინტერნეტ-მონაცემთა ბაზაში ვიკისაწყობში არის გვერდი თემაზე: სერჟ თანქიანი
11 დეკემბერი

11 დეკემბერი — გრიგორიანული კალენდრის 345-ე დღე (ნაკიან წლებში – 346-ე დღე). წლის ბოლომდე დარჩენილია 20 დღე. 359 : ქალაქ კონსტანტინოპოლის დღეისთვის ცნობილი პირველი პრეფექტი, ჰონორატუსი, შეუდგა სამსახურს. 1816 : საფრანგეთის რევოლუცია — ეროვნულმა კონვენციამ საფრანგეთის მეფე ლუი XVI-ს სასამართლო პროცესი დაიწყო ღალატის ბრალდებით. 1816 : ინდიანა ხდება აშშ-ს მე-19 შტატი. 1937 : იტალია-ეთიოპიის მეორე ომი — იტალია ტოვებს ერთა ლიგას. 1941 : მეორე მსოფლიო ომი — გერმანია და იტალია ომს უცხადებს აშშ-ს. 1946 : იუნისეფი დაფუძნდა. 1963 : ჩე გევარა გაეროს გენერალურ ასამბლეაზე სიტყვით გამოდის, რომლის დროსაც უცნობმა ტერორისტმა გაეროს შენობაში ჭურვი ააფეთქა. 1971 : აშშ-ს ლიბერტარიანთა პარტია ჩამოყალიბდა. 1972 : „აპოლონ 17“ ხდება მე-6 მისია, რომელმაც მთვარეზე დაშვება განახორციელა. 1981 : ბოლო ორთაბრძოლაში მუჰამედ ალი უთმობს ტრევორ ბერბიკს. 1981 : ხავიერ პერეს დე კუელიარი ხდება გაეროს გენერალური მდივანი 1990 : მაფია — ნიუ-იორკელი მაფიოზი ჯონ გოტი დაკავებულ იქნა. 1994 : ჩეჩნეთის პირველი ომი — რუსეთის პრეზიდენტი ბორის ელცინის ბრძანებით რუსეთის სამხედრო შენაერთები ჩეჩნეთში შედიან. 1997 : კლიმატის ცვლილებაზე გაეროს ჩარჩო კონვენციის კიოტოს პროტოკოლის ხელმოწერა იწყება. 2000 : რეალ მადრიდს ფიფამ XX საუკუნის საუკეთესო საფეხბურთო კლუბის წოდება მიანიჭა. 2001 : ჩინეთის სახალხო რესპუბლიკა მსოფლიო სავაჭრო ორგანიზაციას უერთდება. 2007 : ალჟირის დედაქალაქ ალჟირში ორმა აფეთქებამ გაეროს ათი თანამშრომელი იმსხვერპლა. გაეროს შენობის დიდი ნაწილი დაინგრა. 2009 : აღმოაჩინეს ტრიასული თერეპოდი დინოზავრის სახეობა ტავა. 2010 : სტოკჰოლმში ორი ბომბის აფეთქებას თავდამსხმელი და კიდევ ორი ადგილობრივი მოქალაქე შეეწირა. 2012 : მალის პრემიერ-მინისტრი შეიხ მოდიბო დიარა სამხედროების მიერ მისი დაპატიმრების შემდეგ სასწრაფოდ გადადგა. 2019 : ამერიკულმა ჟურნალმა „Time-მა“ წლის ადამიანად გრეტა ტუნბერგი დაასახელა. 2022 : საბავშვო ევროვიზიის სიმღერის კონკურსის გამარჯვებული გახდა მომღერალი ლისანდრო სიმღერით „Oh Maman!“. 1465 : იოშიჰისა, აშიკაგა — იაპონელი სიოგუნი 1475 : ლეო X — რომის პაპი 1803 : ბერლიოზი, ჰექტორ — ფრანგი კომპოზიტორი 1843 : კოხი, რობერტ — გერმანელი მიკრობიოლოგი 1882 : ბორნი, მაქს — გერმანელი ფიზიკოსი 1905 : ბაკურაძე, ალექსანდრე — ქართველი ფიზიოლიგი. 1918 : სოლჟენიცინი, ალექსანდრე — რუსი მწერალი, პუბლიცისტი 1931 : ოშო — ინდოელი ფილოსოფოსი 1953 : მაკარევიჩი, ანდრეი — რუსი მუსიკოსი ("მაშინა ვრემენი") 384 : დამასუს I — რომის პაპი 1121 : ალ-აფდალ შაჰანშახი — ეგვიპრის ხალიფა 1282 : მიხეილ VIII პალეოლოგუსი — ბიზანტიის იმპერატორი 1737 : სტრიპი, ჯონ — ინგლისელი ისტორიკოსი 1840 : კოკაკუ — იაპონიის იმპერატორი 2012 : რავი შანკარი — ინდოელი მუსიკოსი (დ. 1920) 2021 : ენ რაისი — ამერიკელი მწერალი მართლმადიდებელი ეკლესია აღნიშნავს შემდეგი წმინდანების ხსენების დღეს: სტეფანე ახალი წმინდა ირინარქი და მასთან შვიდნი დედანი წმიდა მოწამენი: სტეფანე, ბასილი, გრიგოლი, სხვა გრიგოლი, იოანე და სხვანი მრავალნი სხვა თვეები:
ჩილეს საპრეზიდენტო არჩევნები (2013)

ჩილეს საპრეზიდენტო არჩევნები 2013 — ჩილეს პრეზიდენტის არჩევნები, რომელიც გაიმართა 2013 წლის 17 ნოემბერს. იმავე დღეს გაიმართა ჩილეს საკანონმდებლო ორგანოსა და რეგიონული არჩევნები. არჩევნების პირველ ტურში პრეზიდენტობის ვერცერთმა კანდიდატმა ხმათა 50% ვერ მიიღო, შედეგად დაინიშნა მეორე ტური 15 დეკემბერს. მეორე ტურში მონაწილეობდნენ მიშელ ბაჩელეტი და ეველინ მატეი. ხმათა 62,7%-ით მეორე ტურში არჩეულ იქნა ბაჩელეტი. ყოფილი პრეზიდენტი, სოცილისტური პარტიის წევრი მიშელ ბაჩელეტი კოალიცია „ახალ უმრავლესობის“ კანდიდატია. კოალიციამ გაიმარჯვა უკანასკნელი ხუთი არჩევნებიდან 4-ში. ბაჩელეტი იყო ჩილეს პრეზიდენტი 2006-2010 წლებში. შემდგომში იგი გაეროს ქალთა ორგანიზაციის ხელმძღვანელი იყო. მიშელ ბაჩელეტი ქალთა და სექსუალურ უმცირესობათა უფლებებისთვის იბრძვის. ამასთან იგი უფასო განათლებას, ჯანდაცვის დაფინანსების ზრდას და აბორტის ლეგალიზაციას უჭერდა მხარს. წინასაარჩევნო გამოკითხვებში ბაჩელეტი 20 პროცენტით უსწრებდა მთავარ კონკურენტს, მატეის. ეველინ მატეი პარტია დამოუკიდებელი დემოკრატების წევრია და პრეზიდენტობის კანდიდატად მემარჯვენე კოალიცია „ალიანსმა“ წარადგინა. მატეის პრეზიდენტ სებასტიან პინიერას მთავრობაში შრომის მინისტრის თანამდებობა ეკავა. მისი მინისტრობის პერიოდში უმუშევრობის დონე 7.3 პროცენტიდან 5.7-მდე შემცირდა. მატეის წინასაარჩევნო პროგრამა ბიზნესის ხელშეწყობას და ეკონომიკურ ზრდას ითვალისწინებს. Election results from 1989 to 2012 (Servel)
გულიმიმი

გულიმიმი (არაბ. كلميم) — ქალაქი სამხრეთ მაროკოში. ხშირად უწოდებენ უდაბნოს კარიბჭეს. ის არის გულიმიმ-ეს-სმარა რეგიონის ცენტრი. მისი მოსახლეობა 2006 წლის მიხედვით შეადგენს 117 000 ადამიანს, რითიც ის რეგიონის უმსხვილეს ქალაქს წარმოადგენს. N1 და N12 გზატკეცილები გულიმიმს აკავშირებს მეზობელ სუს-მასა-დრაას რეგიონან. მოსახლეობის უმეტესობა შეადგენს შარავებს და საუბრობენ ჰასანიას დიალექტზე. ↑ Recensement général de la population et de l'habitat 2004. Hcp.ma. დაარქივებულია ორიგინალიდან — 2018-06-19. ციტირების თარიღი: 2012-05-29. Lexicorient დაარქივებული 2013-10-29 საიტზე Wayback Machine.
...ტრონი

...ტრონი (სიტყვა ელექტრონის შემოკლება) — ელექტროხელსაწყოთა სახელწოდებების ტრადიციული დაბოლოება. მაგ., სინქროტრონი. ქართული საბჭოთა ენციკლოპედია, ტ. 10, თბ., 1986. — გვ. 57.
ტროპიანები

ტროპიანები, მფრინავი ფრინველები (Carinatae ანუ Volantes) — ფრინველთა ქვეკლასი, რომელსაც განეკუთვნება ფრინველთა უმრავლესობა (უპირისპირებენ უტროპოებს ანუ მორბენალ ფრინველებს და მოცურავეებს ანუ პინგვინებს). ტროპიანების მკერდის ძვალს გასწვრივ გასდევს ძვლიანი ქედი — ტროპი. მათ უმრავლესობას შეუძლია ფრენა (ზოგიერთმა ეს უნარი დაკარგა), კარგად აქვთ განვითარებული მომქნევი და საჭის ბუმბულები. სახელწოდება „ტროპიანები“ დღევანდელ სისტემატიკაში თითქმის აღარ იხმარება. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 57.
ტროპი (მკერდი)

ტროპი, ქედი — მკერდის ძვლის გასწვრის ამაღლებული ნაწილი, რომლის დანიშნულებაა დამატებითი ფართობის წარმოქმნა ხერხემლიანი ცხოველების ძლიერი მკერდის კუნთებისათვის. მისი განვითარება დამოკიდებულია წინა კიდურების მოძრაობის ხასიათზე. ტროპი აქვს ზოგიერთ მთხრელ ძუძუმწოვარს (თხუნელა), აგრეთვე მცურავ (პინგვინები) და მფრინავ ფორმებს (გადაშენებული მფრინავი ხვლიკები, ფრინველები, ხელფრთიანები). განსაკუთრებით კარგად არის განვითარებული ტროპიანებში. არამფრინავ ფორმებში ტროპი სულ არ არის ან სუსტადაა განვითარებული. ზოგიერთი ფრინველის (წერო, გედი) მკერდის ძვალი და ტროპი შეიცავს ტრაქეის ნახვევებს, რომლებიც რეზონატორების როლს ასრულებენ. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 57.
ტროპიკული თვე

ტროპიკული თვე — დედამიწის ირგვლივ მთვარის გარემოქცევის პერიოდი, ათვლილი გაზაფხულის ბუნიობის წერტილის მიმართ. შეიცავს 27,321582 საშუალო მზისიერ დღე-ღამე. ქართული საბჭოთა ენციკლოპედია, ტ. 10, თბ., 1986. — გვ. 58.
ტროპიკული ოლქი

ტროპიკული ოლქი — მსოფლიო ოკეანის ზოოგეოგრაფიული ოლქი, რომელიც მოიცავს იმ ტროპიკულ და სუბტროპიკულ ზონებს, სადაც წყლის ზედაპირის ტემპერატურა 20°C-ზე ნაკლები არ არის. ტროპიკული ოლქის დასავლეთ საზღვარი გადის ჩრდილოეთ და სამხრეთ განედების 35°C-ზე, ხოლო აღმოსავლეთ ნაწილში — რამდენადმე ახლოს. ტროპიკული ოლქისპელაგიალისათვის დამახასიათებელია ზვიგენები, თინუსები, იალქნოსნები, ზღვის კუები: ბენთალშია მარჯნის რიფები, სანაპიროს მანგროს ბარდები, ცხრაფეხები, დიდტანიანი მუცელფეხიანი და ორსაგდულიანი მოლუსკები და სხვა. პელაგიალში ბევრია ირგვლივტროპიკული გავრცელების სახეობები. ტროპიკული ოლქი წარმოადგენს ტროპიკულ სამეფოს, რომელსაც ყოფენ 3, ზოგჯერ 4 ან 5 ოლქად: ინდოეთ- დასავლეთწყნაროკეანური, ცენტრალურამერიკული (ზოგჯერ გამოყოფილია დასავლეთატლანტური და აღმოსავლეთწყნაროკეანური) და აღმოსავლეთატლანტური. ოლქები, რომლებიც გამოყოფილია ფსკერის ფაუნათა გავრცელების საფუძველზე, განცალკავებულიი არიან ზოოგეოგრაფიული ბარიერებით: ხმელეთის — ძველი და ახალი ქვეყნების კონტინენტებით, და ოკეანური — შუაატლანტური და აღმოსავლეთწყნაროკეანური, რომლებსაც გადალახავს მეზობელი ფაუნის შემადგენლობის მხოლოდ 10%. ინდოეთ-დასავლეთწყნაროკეანური ფაუნა უძველესი და მდიდარია, ახასიათებს მაღალი ენდემიზმი. მეორე ადგილზეა დასავლეთატლანტური ფაუნა. ამ უკანასკნელთან შედარებით აღმოსავლეთწყნაროკეანური ფაუნა ბევრად უფრო ღარიბია. სახეობათა სიღარიბით გამოირჩევა აღმოსავლეთატლანტური ფაუნა. ცენტრალურამერიკული ოლქის ზოგიერთი გვარი (ცხრაფეხები, ზღვის ზღარბები, მთელი რიგი თევზები) მოიპოვრბა აღმოსავლეთწყნაროკეანურ და დასავლეთატლანტურ წყალთხელებში, მაგრამ არ გვხვდება სხვა რაიონებში. ასეთი გავრცელება აიხსნება თანამედროვე ცენტრალური ამერიკის ადგილას წარსულში (მიოცენში — ქვედა პლიოცენში) საუტის არსებობით. ჯანაშვილი ა., ქართული საბჭოთა ენციკლოპედია, ტ. 10, თბ., 1986. — გვ. 58.
პარაფირება

პარაფირება (ფრანგ. paraphe — შემოკლებით ხელმოწერა) — საერთაშორისო ხელშეკრულების ან მისი ცალკეული მუხლების წინასწარი დამოწმება ხელშემკვრელი მხარეების რწმუნებულთა მიერ თავთავიანთი ინიციალებით. პარაფირების დანიშნულებაა იმის ფიქსაცია, რომ საერთაშორისო ხელშეკრულების მოცემული ტექსტი საბოლოოდ შეთანხმებულია, მაგრამ პარაფირება არ ნიშნავს ხელის მოწერას და ვერ შეცვლის მას. ქართული საბჭოთა ენციკლოპედია, ტ. 7, თბ., 1984. — გვ. 682.
გივი სისაური

გივი სისაური (დ. 15 აპრილი, 1971, თბილისი, საქართველოს სსრ) — კანადაში მოღვაწე ქართველი მოჭიდავე. დაიბადა თბილისში (საქართველოს სსრ) ჭიდაობა 10 წლის ასაკში დაიწყო. სისაურს 57 კგ. წონით კატეგორიაში მოგებული აქვს ვერცხლის მედლები 1996 წლის ზაფხულის ოლიმპიური თამაშებზე, და 1995 წლის მსოფლიო ჩემპიონატზე ატლანტაში. 58 კგ-ში, 2001 წელს, მოიგო მსოფლიო ჩემპიონატი სოფიაში (ბულგარეთი), 1998 წლის მსოფლიო ჩემპიონატზე თეირანში (ირანი) კი ბრინჯაოს მედალი მოიპოვა. მან კიდევ ერთი ბრინჯაო 1997 წლის მსოფლიო ჩემპიონატზე კრასნოიარსკი (რუსეთი) მოიხვეჭა. მოგებული აქვს 2002 წლის თანამეგობრობის თამაშებიც. პროფილი CAWA-ზე დაარქივებული 2011-07-06 საიტზე Wayback Machine. ↑ „Team Canada profile“. CANOE. დაარქივებულია ორიგინალიდან — 2012-07-21. ციტირების თარიღი: 2013-11-29. ↑ Igali prepared to defend wrestling world title. CBC.ca (20 ნოემბერი, 2001). ↑ „Igali completes Canadian sweep“. BBC News. 4 აგვისტო, 2002. შეამოწმეთ თარიღის პარამეტრი |date=-ში (დახმარება)
ავსტრიის დამოუკიდებლობის დეკლარაცია

ავსტრიის სახელმწიფო ხელშეკრულება (გერმ. Österreichischer Staatsvertrag) ან დეკლარაცია ავსტრიის დამოუკიდებლობაზე, რომლითაც ავსტრია სუვერენულ სახელმწიფოდ გამოცხადდა. მას ხელი მოეწერა 1955 წლის 15 მაისს ვენაში, ბელვედერის სასახლეში, მოკავშირეთა საოკუპაციო ჯარებსა (საფრანგეთი, დიდი ბრიტანეთი, შტატები და საბჭოთა სოციალისტური რესპუბლიკების კავშირი) და ავსტრიის მთავრობას შორის. ოფიციალურად ძალაში შევიდა 1955 წლის 15 მაისს. ხელშეკრულების სრული სახელია — „სახელმწიფო ხელშეკრულება დამოუკიდებლობის აღდგენისა და დემოკრატიული ავსტრიის შესახებ, ხელმოწერილი ვენაში 1955 წლის 15 მაისს“ (გერმ. Staatsvertrag betreffend die Wiederherstellung eines unabhängigen und demokratischen Österreich, unterzeichnet in Wien am 15. Mai). ხელშეკრულებამ აღადგინა თავისუფალი, სუვერენული და დემოკრატიული ავსტრია. ხელშეკრულებას ხელი მოეწერა მოკავშირეთაგან: საგარეო საქმეთა მინისტრები: ვიაჩესლავ მოლოტოვი (საბჭოთა სოციალისტური რესპუბლიკების კავშირი), ჯონ ფოსტერ დალესი (ამერიკის შეერთებული შტატები), ჰაროლდ მაკმილანი (დიდი ბრიტანეთი), ანტუან პინე (საფრანგეთი) და ავსტრიიდან ავსტრიის საგარეო საქმეთა მინისტრ ლეოპოლდ ფიგლისგან და ასევე საოკუპაციო ძალების ოთხი უმაღლესი კომისარისგან : ივან ილიჩევის (საბჭოთა სოციალისტური რესპუბლიკების კავშირი), ჯეფრი არნლოდ უოლინგერის (დიდი ბრიტანეთი), ლეველინ ტომპსონისა (ამერიკის შეერთებული შტატები) და როჟე ლაპუეტისგან (საფრანგეთი). ხელშეკრულება შედგებოდა რამდენიმე ნაწილისაგან: პრეამბულა პოლიტიკური და ტერიტორიული პირობები პირობები შეიარაღებულ ძალებზე რეპარაცია კანონმდებლობა და ინტერესები ეკონომიკური ურთიერთობები მოლაპარაკებების წესები ეკონომიკური პირობები აგრეთვე ხელშეკრულებით დარეგულირდა უმცირესობათა უფლებები — სლოვენიელებისა და ხორვატთა. ანშლუსი (პოლიტიკური კავშირი) ახალ გერმანიასთან, როგორც ეს იყო 1938 წელს, აიკრძალა. ნაცისტური და ფაშისტური ორგანიზაციებიც აიკრძალა. ამის გარდა ავსტრია ხელშეკრულების ხელმოწერის შემდეგ აცხადებდა მუდმივ ნეიტრალიტეტს. სსრკ-ს გაუჩნდა იმედი, რომ საბჭოთა ჯარების გამოსვლის შემდეგ ნეიტრალიტეტის შესახებ განცხადება ნიშნავდა ავსტრიის არშესვლას ნატოში. ტექსტის ორიგინალში არაფერი იყო ნახსენები ავსტრიის ნეიტრალიტეტზე, მაგრამ მოგვიანებით ავსტრიის პარლამენტმა მიიღო გადაწყვეტილება ამის ხელშეკრულებაში ჩართვაზე. მიღწეული შეთანხმების შედეგად მოკავშირეებმა 1955 წლის 25 ოქტომბერს დატოვეს ავსტრიის ტერიტორია. 1965 წლამდე 26 ოქტომბერი აღინიშნებოდა, როგორც ეროვნული დღესასწაული (ეწოდებოდა დროშის დღე). შეცდომით ითვლებოდა, რომ დღესასწაული იყო მოკავშირეთა ჯარების გასვლის აღსანიშნავად, მაგრამ სინამდვილეში აღინიშნებოდა ავსტრიის დეკლარაცია ნეიტრალიტეტის შესახებ, რომელიც მიღებულ იქნა 1955 წლის 26 ოქტომბერს. ავსტრია Кругосвет-ის ენციკლოპედიაში ავსტრია პროექტში ВМС ავსტრია XX საუკუნეში დამოუკიდებლობის იუბილეები
ჯარჯი ფხოველი

ჯარჯი ფხოველი (დ. 18 ოქტომბერი, 1943, არახიჯა, დუშეთის რაიონი, საქართველოს სსრ) – ქართველი პოეტი, მთარგმნელი და მწერალი. ჯარჯი ფხოველი (დავით ციგროშვილი) დაიბადა 1943 წლის 18 ოქტომბერს, დუშეთის მუნიციპალიტეტის სოფელ არახიჯაში. საშუალო სკოლა იქვე დაამთავრა, ხოლო შემდეგ თბილისის სახელმწიფო უნივერსიტეტის ფილოლოგიის ფაკულტეტი. მისი პირველი ლექსები დაიბეჭდა ჟურნალ „ცისკარში“ 1966 წელს. 1968–1977 წლებში მუშაობდა გამომცემლობებში, ჟურნალის რედაქციაში. მუშაობას მალე თავი მიანება. ბოლო 10 წელიწადია თავის მშობლიურ კუთხეს, ფშავს დაუბრუნდა და მოღვაწეობას იქიდან განაგრძობს. მისი ბოლო წიგნი, რომელსაც სახელად „უდაბნოს წიგნი" ჰქვია, სწორედ ამ პერიოდში შექმნილი პოეზიია შესული. — ამბობს პოეტი ამ წიგნის შესავალში. ჯარჯი ფხოველს უზარმაზარი წვლილი მიუძღვის ქართული ფოლკლორის, პოეზიისა და მთარგმნელობითი ხელოვნების წინაშე. მან შეძლო სოციალისტური რეალიზმის კლიშეებს გაქცეოდა, ის ვერლიბრის ერთ-ერთი ფუძემდებელია. ლექსები, თბ. საბჭ. საქართველო, 1971 კვირადღე (ლექსები) / ჯარჯი ფხოველი (ციგროშვილი დავით, თბ. ნაკადული, 1973 43 ლექსი : 1 პოემა, თბ. მერანი, 1974 დუმილის ტყე, თბ. საბჭ. საქართველო, 1975 მკურნალი მიწა, თბ. მერანი, 1977 სამი წელიწადი, თბ. მერანი, 1980 ძველი წიგნებიდან ამოკრებილი ლექსები, თბ. საბჭ. საქართველო, 1982 ჩაძირული არქიპელაგი და სხვა ლექსები, თბ. მერანი, 1984 ლექსები, თბ. საბჭ. საქართველო, 1986 გული ყველაფერს ხედავს, თბ. მერანი, 1987 ჭრილობები, თბ. მერანი, 1990 ლოცვა გულის გადასარჩენად, თბ. საქართველო, 1992 ლირიკა, 1989-1997, რედ. ზვიად რატიანი ; მხატვ. ჯემალ ზენაიშვილი, თბ. მერანი, 1998 მარტოობის მზე, რედ.: ზაურ კალანდია ; მხატვ.: გოგი წერეთელი, თბ. მერანი, 2002, ISBN 99928-946-1-X ფურცლები (პროზა), რედ. ზაურ კალანდია, თბ. ჯისიაი, 2005, ISBN 99940-17-59-4 დილის არაყი რედ. ლერი ალიმონაკი; მხატვ. გოგი წერეთელი, თბ. ჯისიაი, 2005, ISBN 99940-17-56-X 100 ლექსი, შემდგ. ზაურ კალანდია, თბ. ინტელექტი, 2012, ISBN 978-9941-440-16-8 შავი რვეული რედ. ბაღათერ არაბული; მხატვ. გიორგი წერეთელი, თბ. მერანი, 2012, ISBN 978-9941-9269-8-3 უდაბნოს წიგნი, რედ. ილო ფხოველი, თბ. საუნჯე, გამომცემელი ვაჟა წოწკოლაური, 2013, ISBN 978-9941-442-72-8 ყვავილი სარკეში (ძვ. ჩინური პოეზიის მცირე ანთოლოგია), მხატვარი გოგი წერეთელი, თბ. მერანი, 1990 ქართული საბჭოთა ენციკლოპედია, ტ. 10, თბ., 1986. — გვ. 439. ჯარჯი ფხოველი დაარქივებული 2022-08-11 საიტზე Wayback Machine. (ფურცელი მწარედ ამოიკვნესებს...) დაარქივებული 2014-02-09 საიტზე Wayback Machine. ჯარჯი ფხოველს 70 წელი შეუსრულდა დაარქივებული 2016-06-24 საიტზე Wayback Machine. ჯარჯი ფხოველის გვერდი სოციალური ქსელში ↑ უდაბნოს წიგნი
კორეკა

კორეკა (იტალ. Coreca) — სასოფლო დასახლება იტალიაში, კალაბრიის რეგიონში, კოზენცის პროვინციის ამანტეის კომუნაში. მდებარეობს კამპორა-სან-ჯოვანის მოსაზღვრედ. დასავლეთით და სამხრეთით ესაზღვრება ხმელთაშუა ზღვა, სამხრეთით ქალაქი ამანტეა, სადაც იწყება საზღვარი კამპორა-სან-ჯოვანისთან. ტერიტორია ძირითადად შედგება კლდოვან ფორმაციებისგან. იგი ასევე მოიცავს მთიანი ადგილებსა და ფართო პლაჟებს. ჰავა რბილია. კორეკის ეკონომიკის ძირითადი წყაროა ტურიზმი, რაც ასევე ასევე ყვავის მიმდებარე სოფელ კამპორა-სან-ჯოვანიში. ტურიზმისა და სასტუმრო სექტორის წარმატების მიზეზი ძირითადად სანაპიროს სილამაზეა. ასევე არსებობს კვების მრეწველობისა და მექანიკის რამდენიმე მცირე ქარხანა. კამპორა-სან-ჯოვანი
1927 წლის ივლისის აჯანყება

ივლისის აჯანყება (გერმ. Brand des Wiener Justizpalastes 1927 ან Julirevolte) — შეტაკება ერთი მხრივ მაპროტესტებლებისა და შუცბუნდისა და მეორე მხრივ პოლიციასა და ჰეიმვერის შორის, მოხდა 1927 წლის 15 ივლისს ვენაში, რომლის დროსაც დაიღუპა 89, ხოლო დაიჭრა 600-ზე მეტი ადამიანი. Norbert Leser, Paul Sailer-Wlasits: 1927 - Als die Republik brannte. Von Schattendorf bis Wien. Wien/ Klosterneuburg 2002, ISBN 3-85167-128-7. Heinrich Drimmel: Vom Umsturz zum Bürgerkrieg. Amalthea, Wien 1985, ISBN 3-85002-206-4. Josef Hindels: 15. Juli 1927. 1977, OCLC 914676699 ↑ Brook-Shepherd, Gordon (დეკემბერი, 1996). The Austrians : a thousand-year odyssey. HarperCollins, გვ. 260. ISBN 0-00-638255-X.